**Tiszavasvári Város Önkormányzata Képviselő-testületének 3/2024. (II. 19.) önkormányzati rendelete**

**az önkormányzati képviselők tiszteletdíjáról szóló 45/2014. (XII.29.) módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában biztosított felhatalmazás alapján – Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklet 1.22 és az 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével- a következőket rendeli el:

**1. §**

Az önkormányzati képviselők tiszteletdíjáról szóló 45/2014. (XII.29.) önkormányzati rendelet 2. §-a helyébe a következő rendelkezés lép:

**„2. §**

(1) *A képviselő e tisztségéből eredő feladatainak ellátásáért* ***havonta bruttó 72 000 Ft*** *összegű tiszteletdíjra jogosult. (alapdíj)*

(2) *A bizottságok elnökeit tiszteletdíjként – az alapdíjon felül –* ***havonta bruttó 7200 Ft*** *illeti meg.*”

**2. §**

Ez a rendelet 2024. március 1-jén lép hatályba.

Tiszavasvári, 2024. február 15.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2024. február 19-én**

**Dr. Kórik Zsuzsanna**

**jegyző**

Általános indokolás

A Mötv. 143.§ (4) f) pontja alapján a helyi önkormányzat képviselő-testülete rendeletben határozza meg az önkormányzati képviselőnek, a bizottsági elnöknek és tagnak járó tiszteletdíjat.

Részletes indokolás

**Az 1. §-hoz**

Meghatározza a tiszteletdíjak mértékét.

**A 2. §-hoz**

A rendelet hatályba lépéséről rendelkezik.